РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 30

от заседание на Комисия ”Професионална квалификация и 
информационни технологии”,
проведено на 12.12.2018 г.

Днес, 12.12.2018 г. /вторник/ от 11:30 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА
ГЕРГАНА МУТАФОВА
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстваха експертните сътрудници към комисията: инж. Валери Михайлов - директор на дирекция „ИТСС”, инж. Мирослава Чирпъкова - началник отдел „ИООСВ“ и инж. Светослав Неделчев - началник отдел „ИОВСС“.

	1.ОТНОСНО: Информация по проект “Electronic Xchange of e-Evidences with e-CODEX”, финансиран от Европейската комисия по програма „Justice”.
	Считано от 18.05.2018 г. Мария Зафирова не е служител в Администрацията на Висшия съдебен съвет, поради което

Комисия “Професионална квалификация и
информационни технологии”
Р Е Ш И :

1.1. Комисия „Професионална квалификация и информационни технологии“ към Пленума на ВСС предлага на Прокурорската колегия да вземе следното решение:

ПРОЕКТ

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. ОПРЕДЕЛЯ за участие по проект “Electronic Xchange of e-Evidences with e-CODEX”, финансиран от Европейската комисия по програма „Justice”:

- ……………. - член на Висшия съдебен съвет.

Предложението да се внесе за разглеждане в заседание на Прокурорската колегия на Висшия съдебен съвет като допълнителна точка в същия ден – 12.12.2018 г.

	2.ОТНОСНО: Писмо от изпълнителния директор на Национална агенция за приходите (НАП) относно реда за заявяване за принудително събиране на публични вземания по реда на Данъчно-осигурителния процесуален кодекс (ДОПК) чрез електронна услуга за предявяване на изпълнителни основания, с които е установено публичното вземане.
Във Висш съдебен съвет е постъпило писмо с изх. № 91-00-100#107/03.12.2018 г., от НАП, с което уведомяват, че е внедрена нова е-услуга за електронно предявяване на актове, с които е установено публично вземане. Услугата е съобразена с разпоредбата на чл. 220, ал. 1 от ДОПК, с която е предвидено изпълнително производство за принудително събиране на непогасените в срок публични вземания по реда на ДОПК да се образува въз основа на заявление на публичния взискател по електронен път до публичния изпълнител в НАП. 

Комисия “Професионална квалификация и
информационни технологии”
Р Е Ш И :

2.1. Изпраща писмо с изх. № 91-00-100#107/03.12.2018 г. от изпълнителния директор на Национална агенция по приходите (НАП) на съдилищата и прокуратурата, за сведение и изпълнение.

3.ОТНОСНО: Отчет за основните дейности, извършени от Консорциума „Лирекс БГ“ ООД-Индекс България ООД и следгаранционно поддържане на АИС „Бюра съдимост“ през 2019 г.

Комисия “Професионална квалификация и
информационни технологии”
Р Е Ш И :

3.1. Приема отчета от Консорциум „Лирекс БГ“ ООД – „Индекс-България“ ООД за основните дейности по следгаранционното обслужване на АИС „Бюра съдимост“ през 2018 г.  
3.2. Сключването на договор от органите на съдебната власт за следгаранционна поддържка на АИС „Бюра съдимост“ с Консорциум „Лирекс БГ“ ООД – „Индекс-България“ ООД за срок от една календарна година, считано от 01.01.2019 г. е целесъобразно. 
3.3. Указва на административните ръководители при сключването на договор да се съобразят с Регламент (ЕС) 2016/679 на Европейския парламент и на Съвета от 27.04.2016г. относно защитата на физическите лица във връзка с обработването на лични данни и относно свободното движение на такива данни (ОРЗД).
3.4. Изпраща решението на комисията и отчета от Консорциум „Лирекс БГ“ ООД – „Индекс-България“ ООД на Комисия „Бюджет и финанси“ към Пленума на ВСС, за сведение.
3.5. Решението на комисията да се изпрати на административните ръководители на районните съдилища и Консорциум „Лирекс БГ“ ООД – „Индекс-България“ ООД, за сведение и изпълнение.

4.ОТНОСНО: Указания във връзка с План за осигуряване на надеждност и архивиране на информацията в АИС „Бюра съдимост“.

Комисия “Професионална квалификация и
информационни технологии”
Р Е Ш И :

4.1. Приема за сведение указанията във връзка с План за осигуряване на надеждност и архивиране на информацията в АИС „Бюра съдимост“.
	4.2. Изпраща на административните ръководители на районните съдилища указанията за осигуряване на надеждност и архивиране на информацията в АИС „Бюра съдимост“, за сведение и изпълнение.

5.ОТНОСНО: Извлечение от протокол № 31/26.11.2018 г., т. 12 от заседание на Комисия по правни и институционални въпроси към Пленума на ВСС относно писмо от председателя на Съвета на съдебните заседатели към Софийски градски съд.

Комисия “Професионална квалификация и
информационни технологии”
Р Е Ш И :

5.1. Да се изпрати запитване до административния ръководител на Софийски градски съд относно механизма за избор на съдебни заседатели в съда.
	5.2. Отговорът от административния ръководител на Софийски градски съд да се внесе за разглеждане в заседание на комисията, окомплектован с Наредбата за съдебните заседатели.

	6.ОТНОСНО: Писмо от административния ръководител на Софийски градски съд относно автентично тълкуване от законодателя относно приложението на чл. 416, ал. 2 и ал. 7 от НПК и чл. 64, ал. 1 и ал. 2 от ЗСВ.

Комисия “Професионална квалификация и
информационни технологии”
Р Е Ш И :

6.1. Да се уведоми административния ръководител на Софийски градски съд, че към настоящия момент не е постъпил отговор от законодателя във Висшия съдебен съвет.
	6.2. Изпраща решението по т. 6.1 на административния ръководител на Софийски градски съд, за сведение.

7.ОТНОСНО: Писмо от директора на НСлС и заместник на главния прокурор по разследването относно надграждане на ЕИСПП. 

Комисия “Професионална квалификация и
информационни технологии”
Р Е Ш И :

7.1. Приема за сведение писмото от директора на НСлС и заместник на главния прокурор по разследването относно надграждане на ЕИСПП.

8.ОТНОСНО: Писмо от административния ръководител на Софийски градски съд в отговор на писмо с изх. № ВСС-8864/24.07.2018 г.

Комисия “Професионална квалификация и
информационни технологии”
Р Е Ш И :

8.1. Приема за сведение писмото от административния ръководител на Софийски градски съд в отговор на писмо с изх. № ВСС-8864/24.07.2018 г.

9.ОТНОСНО: Искане от административния ръководител на Районен съд гр. Габрово за разрешение за закупуване на 4 броя лазерни принтери.
Съгласно утвърдения стойностен праг на същественост за отчитане на активи – 1000 лв. с ДДС, не е необходимо корекция по бюджета на Районен съд - Габрово. 

Комисия “Професионална квалификация и
информационни технологии”
Р Е Ш И :

9.1. Поставеният въпрос е от компетентността на административния ръководител на Районен съд – Габрово.
9.2. Изпраща решението по т. 9.1 на административния ръководител на Районен съд – Габрово, за сведение.

10.ОТНОСНО: Искане от административния ръководител на Районен съд гр. Гълъбово за осигуряване на средства за закупуване на лиценз за MS Server 2016 Standard Edition.
	След проведен телефонен разговор със системния администратор на Районен съд гр. Гълъбово, отпадна необходимостта от осигуряване на средства за закупуване на лиценз за MS Server 2016 Standard Edition.

Комисия “Професионална квалификация и
информационни технологии”
Р Е Ш И :

10.1. Оставя без разглеждане искането за  осигуряване на средства за закупуване на лиценз за MS Server 2016 Standard Edition.
10.2. Изпраща решението по т. 10.1 на административния ръководител на Районен съд – Гълъбово, за сведение.

11.ОТНОСНО: Представяне на проект „Изработване и застъпничество за въвеждане на Еталон за публичност и прозрачност в работата на съдилищата – гарант за обществено доверие и граждански контрол върху системата на правораздаването“ от Асоциация „Прозрачност без граници“, финансиран от ОП“Добро управление“.

Комисия “Професионална квалификация и
информационни технологии”
Р Е Ш И :

11.1. Приема за сведение представянето на проект „Изработване и застъпничество за въвеждане на Еталон за публичност и прозрачност в работата на съдилищата – гарант за обществено доверие и граждански контрол върху системата на правораздаването“.
11.2. Писмото от асоциация „Прозрачност без граници“ ведно с представения проект да се публикуват във вътрешната поща, папка „Поща с членовете на ВСС“.
11.3. Изпраща решението по т. 11 на Асоциация „Прозрачност без граници“, за сведение.

12.ОТНОСНО: Запитване относно антивирусни решения използвани във ВСС.

Комисия “Професионална квалификация и
информационни технологии”
Р Е Ш И :

12.1. Приема за сведение запитването относно антивирусни решения използвани във ВСС.

ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:     /П/

КАЛИНА ЧАПКЪНОВА